Diari Oficial de la Generalitat Valenciana


Sumari del DOGV 4457, del 11-03-2003 (2003/2821)

ORDE de 5 de març de 2003, de la Conselleria d'Economia, Hisenda i Ocupació, per la qual es modifiquen determinats apartats de les bases que regulen les ajudes per al desenvolupament d'accions de prevenció de riscos laborals i promoció d'activitats destinades a la millora de la seguretat i salut en el treball, aprovades per l'Orde de 22 d'abril de 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4457

Data del DOGV
:   11-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2821


Data del document
:   05-03-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * organització patronal
    * sindicat
    * suport econòmic
    * seguretat en el treball
    * estudi del treball
    * societat sense fins de lucre
    * institució pública

ORDE de 5 de març de 2003, de la Conselleria d'Economia, Hisenda i Ocupació, per la qual es modifiquen determinats apartats de les bases que regulen les ajudes per al desenvolupament d'accions de prevenció de riscos laborals i promoció d'activitats destinades a la millora de la seguretat i salut en el treball, aprovades per l'Orde de 22 d'abril de 2002. [2003/F2821]
  
Establix la disposició addicional segona de l'Orde de 22 d'abril de 2002 que les bases aprovades per esta podran ser objecte d'actualitzacions i/o modificacions, entre altres raons, quan així ho requerisca la situació del moment o l'evolució previsible de la política de prevenció de riscos laborals.
  
L'experiència obtinguda en la gestió de les ajudes durant el passat exercici fa aconsellable modificar el termini de presentació de sol·licituds per a aconseguir una major eficàcia en la tramitació dels procediments, el que redundarà en una millor resposta a les expectatives dels interessats.
  
Per això, i fent ús de les facultats atribuïdes per l'article 35 de la Llei 5/1983, de 30 de desembre, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article primer
  
Es modifica el termini de presentació de sol·licituds indicat en l'apartat 2 de la base quarta, que es fixa en el 31 de març de cada exercici.
  
Article segon
  
Es modifica el punt 2 de la base sisena, que queda redactat del següent tenor literal:
  
La Comissió d'Avaluació i Valoració de les ajudes formularà la seua proposta de resolució dins dels límits màxims que es fixen en la base tercera, que podrà ser individualitzada o inclusiva de tots o alguns dels sol·licitants que estime que han d'obtindre les ajudes.
  
DISPOSICIÓ FINAL
  
La present orde entrarà en vigor el dia de la publicació en el Diari Oficial de la Generalitat Valenciana i desplegarà la seua vigència fins a l'any 2006, sense perjudici de les modificacions que oportunament s'hi introduïsquen coincidint amb el Programa Operatiu de la Comunitat Valenciana.
  
València, 5 de març de 2003
  
El conseller d'Economia, Hisenda i Ocupació,
  
VICENTE RAMBLA MOMPLET